|  |
| --- |
| **Instruks for indhentning af samtykke for børn under 15 år og for unge 15-17-årige.****Dato for ikrafttrædelse: 14.04.2019****Dato for seneste ajourføring: 14.04.2019****Udarbejdet af: Louise Svensson****Godkendt af: Iben Kyhn Riis og Else Hansen** |
| **Formål:** | * At terapeuter får indhentet samtykke til behandling og videreformidlet viden omkring borgerens aktuelle funktionsniveau samt genoptræning med henblik på, at borgeren bliver sikret et sammenhængende og patientsikkert genoptræningsforløb.
 |
| **Instruksen er gældende for:** | * Næstved Sundhedscenter, genoptræning § 140
 |
| **Børn under 15 år** | * Er en borger under 15 år, er det forældremyndighedens indehaver, der skal give samtykke. Dog skal borger informeres og inddrages i drøftelserne af behandlingen i det omfang, borgeren forstår behandlingssituationen, medmindre dette kan skade borger.
 |
| **15-17-årige** | * En borger, der er fyldt 15 år, kan selv give informeret samtykke til behandling. Forældremyndighedens indehaver skal informeres herom, og skal inddrages i den mindreåriges beslutning, men beslutningskompetencen ligger hos den 15-17-årige.

Denne regel tilgodeser såvel den unges selvbestemmelsesret som forældrenes pligt til at yde omsorg. |
| **Når forældrene er skilt** | * Har forældrene fælles forældremyndighed, kræver væsentlige beslutninger vedrørende barnets forhold enighed mellem forældrene.
* Beslutninger om overordnede forhold i barnets daglige liv kan træffes alene af den forælder, hvor barnet har bopælsadresse.
* Den forælder, som har del i forældremyndigheden og samtidig har barnet boende, kan træffe samtlige dagligdags beslutninger vedrørende barnet, der ikke relaterer sig til omsorgen under et evt. samvær med den anden forælder.
* Forældre som ikke har del i forældremyndigheden, har ret til at blive mundtligt orienteret om barnets forhold efter anmodning. Der må ikke udleveres fortrolige oplysninger vedrørende forældremyndighedsindehaverens forhold.
 |